，陈顼为太傅、录尚书辅政，甚为朝望所归。殷不佞素以名节自立，又受委东宫，乃与仆射到仲举、中书舍人刘师知、尚书右丞王暹等，谋矫诏出陈顼。众人犹豫，未敢先发，不佞乃驰诣相府，面宣敕，令相王还第。及事发，仲举等皆伏诛，陈顼雅重殷不佞，特赦之，免其官而已。陈宣帝即位，以为军师始兴王谘议参军，加招远将军。寻除大匠卿，未拜，加员外散骑常侍，又兼尚书右丞。俄迁通直散骑常侍，右丞如故。太建五年（573年）卒，时年五十六。诏赠祕书监。